कलशयात्रा से धर्ममय हुआ वातावरण
कार्यालय संवाददाता | सवाईमाधोपुर
नंदबाबा गौ सेवक समिति के तत्वावधान में गौ कथा के शुभारंभ पर शुक्रवार को बजरिया में भव्य कलश यात्रा निकाली गई। इसमें शहर, बजरिया सहित नगर परिषद क्षेत्र की 1100 महिलाओं ने भाग लिया। कलशयात्रा बजरिया गौतम आश्रम से शुरू होकर मुख्य बाजार शिवमंदिर, अग्रसेन सदन, नीलकंठ महादेव मंदिर के सामने से होते हुए भवानी मैरिज गार्डन पहुंचकर सम्पन्न हुई।
नंद बाबा गौ सेवक समिति के तत्वावधान में गौकथा कार्यक्रम के प्रथम दिन गौतम आश्रम के सामने श्रद्धालु महिलाओं का कलशयात्रा में भाग लेने के लिए सुबह से ही आना शुरू हो गया। प्रधान कलश की पूजा गौ कथा वाचक चारु दीदी ने पूजा अर्चना के बाद कलशयात्रा को रवाना किया। इस दौरान श्रद्धालु गंगा मैया के जयकारे लगाते कलशयात्रा के साथ चल रहे थे। जयकारों से बजरिया का वातावरण धर्ममय हो गया। इस दौरान पुलिस ने सुरक्षा के व्यापक बंदोबस्त किए थे।
सातदिन तक दो घंटे होगा प्रवचन : आयोजनसमिति के लोगों ने बताया कि 25 से 31 दिसम्बर तक बजरिया स्थित भवानी मैरिज गार्डन में गौकथा का वाचन गोभक्त चारु गोपाल दीदी करेंगी। गौकथा शाम को प्रतिदिन 6.30 से 9.30 बजे तक गौकथा का वाचन किया जाएगा। आयोजकों ने श्रद्धालुओं से गौकथा श्रवण का लाभ लेने की अपील की है।
गौशाला में टीन शेड का उद्घाटन आज
गौसेवक समिति के हनुमान मित्तल ने बताया कि खैरदा स्थित श्री राधा माधव गौ शाला में शनिवार को नवनिर्मित टीनशेड का उद्घाटन कार्यक्रम होगा। कार्यक्रम की मुख्य अतिथि विधायक दीया कुमारी होंगी। अध्यक्षता अतिरिक्त जिला कलेक्टर बलदेव सिंह हाड़ा करेंगे। विशिष्ट अतिथि के रूप में पांच जिलों के अग्रवाल समाज के अध्यक्ष गोविंद नारायण अग्रवाल, नगर परिषद सभापति डॉ.विमला शर्मा, उपसभापति पारसचंद जैन, पुलिस उपाधीक्षक सुभाष चंद मिश्रा, व्यवसायी ओमअग्रवाल, अग्रवाल समाज आवासन मंडल के अध्यक्ष हेमंत अग्रवाल, अग्रवाल समाज शहर के अध्यक्ष श्याम अग्रवाल एवं रमेश पहाड़िया उपस्थित रहेंगे।
कलश यात्रा के बादकथावाचक चारु गोपाल दीदी ने संक्षिप्त प्रवचन के दौरान कहा कि चलता साधू और बहता पानी शुद्ध होता है। एक ही स्थान पर ठहरने से दोनों की सार्थकता समाप्त हो जाती है। प्रवचन की शुरुआत गणेश वंदना से की। उन्होंने कहा कि पुरुषार्थ के बिना कुछ भी प्राप्त नहीं किया जा सकता। सत्संग का दूसरा नाम आनंद है। सत्य के संग को ही सत्संग कहते हैं। उन्होंने सुख और आनंद में भेद बताते हुए कहा कि सुख क्षणिक है जबकि आनंद सर्वदा है। जन्म के बाद मृत्यु और दुख: के बाद सुख चलता रहेगा। आनंद लौट कर नहीं जाता। परमानंद परमपिता परमेश्वर की अनुभूति से होता है। सत्संग ग्रहण करने का विषय है, सुनने का नहीं। सत्संग में आकर मानव सत्य को प्राप्त करता है। जो झुकता है वहीं बढ़ता है और जो खड़ा रहता है वह अकड़ जाता है।
सवाई माधोपुर. बजरियामें गौतम आश्रम से गो कथा के शुभारंभ पर कलश यात्रा में शामिल श्रद्धालु।
hin_Deva npi_Deva hin_Deva hin_Deva hin_Deva bho_Deva awa_Deva hin_Deva bho_Deva